Setu setu, echu gant pemp enklask Miles Edgeworth.  Aha! Traoù a zo da lârat.  Da gentañ tout, arabat choari ma na gomzit/lennit ket saozneg en un doare ampart awalch. Eh ya, brav hañ ober choarioù diazezet war ar gaoz ha chom hep treiñ da choude. Enfin, evidon ne oa ket ur gudenn, met anzav a ran nem eus ket mouschoarzh kemen eget gant ar choarioù all. Marteze ne oa ket ken fentus dre vras, met kavout a raen troet mat e galleg gant kalz fent ha choarioù gerioù nem eus ket  ordin kavet e saozneg (pe komprenet?).  Ma. Rebechoù am eus dober ivez. Souezhet e oan bet gant an titl amerikan Miles Edgeworth Investigations padal e oa istitlet Perfect Prosecutor e japaneg. Aha. Eveljust eo bravoch an titl, met faos penn-da-benn. An hini amerikan avat a ziskouezh mat petra zo barzh : enklaskoù. Neus lodenn prosez ebet (pe dost…). Er penn-kentañ e soñje din ne oa ket gwall chrevus, ordin em eus kavet plijusoch al lodennoù enklask e choarioù Ace Attorney all. Ar pezh en  deus hegaset achanon kentoch a oa ar fed e vefe tu da choari penn-da-benn gant ar boutonoù doare GBA. Ya, ya, aesoch eo chom hep derchel ar stiloig ordin, met bon, da betra ober choarioù a-ratozh evit an NDS ma ne vez ket implijet ar skramm?  Buh. Bon, setu dre vras ar rebechoù. War an tu all em eus kavet efedus kenañ ar mod logik. E kerzh an enklask e ranker kavout penaos eo liammet traoù zo evit lakaat an traoù da vont war-raok. Se zo nevez, se zo mat! An istorioù a zo liammet holl, un tamm e doare an trede hag ar pevare choari. Ur redi da echuiñ ar choari evit diluziañ pep tra. Un tamm dipitus em eus kavet an disoch avat, met bon. Mod all e vez adkavet kalz tudennoù boutin dar choarioù all (estreget Miles, eveljust) ha se zo plijus-tre.  Tudennoù nevez a zo ivez hag a zo dedennus kenañ, paotr Interpol Lang da gentañ, ha Kay ivez, un tammig Maya Miles ^^  An dipit brasañ a zo bet merzhout ne oa ket disheñvel an doare da lakaat an enklask da vont en-dro eus tu ar prokulor. En enklask diwezhañ marteze e kroger da santout un diforch (ret eo prouiñ eo kablus an dud ha neo ket digablusaat (?) pep hini araok kavout an hini kablus evel meo er penn-kentañ). Neo ket displijus tamm ebet, met ne oan ket en gortoz e vefe ket tost eus ar  choarioù alvokad.  Plijus eo ar sonerezh ivez ha plijus ar choari dre vras, met an hini gwanañ eo evidon evit ar mare.  Gwelet e vo ma vez reoù all !